# Üllés Nagyközségi Önkormányzat

🖃 *6794 Üllés, Dorozsmai út 40.*

🕿 *62/282-122*

🖷 *62/582-050, : hivatal@ulles.hu*



|  |
| --- |
| Tárgy: Az utak érintettsége a szennyvíz projektben |

**Üllés Nagyközségi Képviselőtestület**

*Ü l l é s*

*Tisztelt Képviselőtestület!*

A 2010-ben megfogalmazott műszaki elképzelés szerint a tervezett csatornanyomvonal jelentős mértékben érintette a települési úthálózatot. Mivel a KEOP támogatási rendszer a környezetvédelmi célok elsődleges megvalósítását preferálja, támogatja, azon belül az építéssel érintett útburkolatok csak részleges helyreállítására van lehetőség. A település úthálózatának műszaki, használati értéke, élettartama, jelentős mértékben csökkenhet a részleges helyreállítás eredményeként előálló inhomogén pályaszerkezet következtében.

A támogatási szerződésben meghatározott alapfeladat, *— mint a szennyvízelvezetés lehetőségének kiépítése —* mellett legfontosabb célként rögzíthető a település útjainak állapotmegőrzése.

Ennek érdekében a szükséges műszaki feltételek, előírások figyelembe vételével törekedni kell a burkolaton kívüli, zöldsávban, vagy padkában történő vonalvezetésre, melyet már a kiviteli terveken szerepeltetnie kell a vállalkozónak.

Fentiekre figyelemmel az alábbi határozati javaslatot teszem:

**H a t á r o z a t i javaslat**

Üllés Nagyközség Képviselőtestülete megtárgyalta *„Az utak érintettsége a szennyvíz projektben”* tárgyú előterjesztést és a következő határozatot hozta.

A Képviselőtestület felkéri a kiválasztott OMS Környezetvédelmi Kft-t, mint kivitelezőt, hogy a szennyvíz-elvezető csatorna nyomvonalát a kiviteli terveken és a valóságban is az utcák szilárd burkolattal nem borított részére tervezze, s építse meg, amennyiben műszakilag az lehetséges.

Felelős: Nagy Attila Gyula polgármester

Határidő: azonnal.

Erről jegyzőkönyvi kivonaton értesítést kap:

1)Nagy Attila Gyula polgármester

2)OMS Környezetvédelmi Kft.

3)Forrás-4 Társulás

4)Irattár

Ü l l é s, 2014. március 19.

Nagy Attila Gyula

polgármester